临江驿潇湘秋夜雨・油葫芦
作者：杨显之
朝代：元

paragraphs: 则见他抄定攀蟾折桂手。
(崔甸士云)妹子，恕生面少拜识。
(正旦唱)待趋前还褪后，我则索慌忙施礼半含羞。
(崔甸士云)妹子，小生有缘得此一见。
(正旦唱)则见他身儿俊俏庞儿秀。
(崔甸士云)妹子，小生此后又不知何时重会哩。
(正旦唱)则见他性儿温润情儿厚。
且休夸潘安貌欠十分，子建才非八斗。
单只是白凉衫稳缀着鸳鸯扣，上下无半点儿不风流。